arnastofnun/IGC-2024 huggingface dataset:
Krossskarð

Frá Ósi í Breiðdal um Krossskarð til Krossþorps á Berufjarðaströnd.

Förum frá Ósi vestur og suðvestur með Djúpadalsá inn Djúpadal. Þaðan suðsuðvestur í Krossskarð í 650 metra hæð. Þaðan suðvestur með Krosslæk að ofanverðu og alla leið niður undir mynni Krossdals, þar sem við förum suður að Krossi á Berufjarðarströnd.

10,3 km

Austfirðir

Nálægar leiðir: Skammadalsskarð, Fagradalsskarð.

Skrásetjari: Jónas Kristjánsson

Heimild: Breiddalur.is
Krossnesmúli

Frá Eyri við Ingólfsfjörð að Krossneslaug í Norðurfirði.

Krossneslaug er í flæðarmálinu, ein þekktasta útisundlaug landsins. Á Eyri eru minjar um síldarsöltun og síldarverksmiðju, sem lögð var niður 1952.

Förum frá Eyri norður með ströndinni út fyrir Miðaftansfjall og Munaðarnesfjall og síðan austur og upp Austurkinn. Förum undir Litlafellshyrnu, niður að Víðinesi, síðan austan við Krossnesmúla suðsuðaustur að Krossneslaug.

14,3 km

Vestfirðir

Nálægar leiðir: Seljanesmúli, Brekkuskarð, Tagl.

Skrásetjari: Jónas Kristjánsson

Heimild: Herforingjaráðskort
Krossdalur

Frá Árdal í Kelduhverfi hringleið um Vestursand að Þórunnarseli í Kelduhverfi.

Byrjum á þjóðvegi 85 við Árdal í Kelduhverfi. Förum norður með Stórá, að Árnaneslóni og Árnanesi. Til baka suðaustur í Þórunnarsel.

8,5 km

Þingeyjarsýslur

Nálægir ferlar: Öxarfjörður, Keldunesheiði.

Skrásetjari: Jónas Kristjánsson

Heimild: Herforingjaráðskort
Krossbrún

Frá Kirkjufellsrétt í Haukadal um Krossbrún í Sanddal.

Förum frá Kirkjufellsrétt suður og upp í Krossbrún. Þegar upp er komið, er brúninni fylgt til suðurs Villingadalsmegin. Ofan við drög Villingadals förum við suður og síðan til suðvesturs niður af Sauðfellingamúla í Heydal. Þaðan er leið vestur Reykjadal og önnur suður Sanddal suðaustur í Norðurárdal.

14,2 km

Snæfellsnes-Dalir

Nálægir ferlar: Haukadalsskarð, Tröllháls, Sanddalur.

Nálægar leiðir: Villingadalur, Haukadalsá, Jörfamúli, Illagil.

Skrásetjari: Jónas Kristjánsson

Heimild: Glaður, hestamannafélag
Krossárdalur

Frá Kleifum í Gilsfirði um Krossárdal og Bitruháls að Gröf í Bitrufirði.

Gömul og greiðfær póstleið milli Gilsfjarðar í Barðastrandarsýslu og Bitrufjarðar í Strandasýslu. Ef við lítum á Vestfirði sem hausinn á landinu, liggur þessi leið um hálsinn á landinu, hæst í aðeins 220 metra hæð. Á þessari leið eiga engir bílar að geta verið á ferð. Kleifar eru núna í eyði, en voru á 20. öld þekktar fyrir hrossakyn Jóhannesar á Kleifum.

Förum frá Kleifum suður og upp Kleifar hjá Hafurskletti og síðan beint austur um Krossárdal. Um brattan sneiðing austur hjá Gullfossi og Hafursklettum upp í Krossárdal, sem við förum um til Bitrufjarðar. Förum norðan við Krossárvatn og síðan austur og niður Krossárdal á mörkum mýrar og hlíðar. Reiðleiðin fylgir Krossá framhjá eyðibýlunum Skáney, Einfætingsgili og Krossárbakka niður að Gröf í Bitrufirði norðanverðum.

14,1 km

Vestfirðir, Snæfellsnes-Dalir

Nálægir ferlar: Snartartunguheiði, Bitruháls.

Nálægar leiðir: Vatnadalur, Steinadalsheiði.

Skrásetjari: Glaður, hestamannafélag

Heimild: Glaður, hestamannafélag
Krossavík

Frá Deildarvatni við þjóðveg 85 í Þistilfirði um Krossavík að þjóðvegi 85 í Kollavík.

Byrjum hjá Þistilfjarðarvegi 85 við Deildarvatn. Förum suðaustur og norðan við Þorskfjall og suður um Laufdal til Krossavíkur. Aftur vestur að Laufdal, vestsuðvestur yfir Loka, niður í Kollavík, að þjóðvegi 85.

10,7 km

Þingeyjarsýslur

Nálægar leiðir: Hólaheiði, Hófskarð, Kollavíkurskarð.

Skrásetjari: Jónas Kristjánsson

Heimild: Herforingjaráðskort
Krákur

Frá Fljótsdrögum um Kráksskarð til Hveravalla.

Tengileið milli Arnarvatnsheiðar og Kjalar. Afskekktasti kafli algengrar hringleiðar kringum Langjökul. Sáralítið farin og alveg ómerkt. Einnig er farið sunnan Kráks um Heiðingjaskarð eða Þröskuld. Svæðið umhverfis Hundavötn heitir Ömrur, enda þykir það ömurlegt og gróðurlaust.

Förum frá Hveravöllum í 650 metra hæð norðvestur um Tjarnardali, yfir Hvannavallakvísl og fyrir framan Dauðsmannsgil að Gónhól. Þar beygjum við til vestnorðvesturs yfir Djöflasand að Brúarfjöllum. Förum þar vestur og síðan norðvestur yfir skarðið sunnan við Hnjúka og síðan til norðurs austan megin við Hundavatn eystra. Norðan vatnsins er Búrfell og við förum sunnan þess í norðvesturátt. Stefnum á Kráksskarð milli Kráks að sunnanverðu og Krákshala að norðanverðu, förum þar í 950 metra hæð. Beygjum síðan til suðvesturs og förum töluvert sunnan Búrfells og Búrfellstjarnar að fjallaskálanum í Fljótsdrögum í 560 metra hæð.

33,7 km

Húnavatnssýslur

Skálar:

Hveravellir: N64 52.013 W19 33.756.

Fljótsdrög: N64 54.884 W20 08.437.

Nálægir ferlar: Fljótsdrög, Bláfell, Guðlaugstungur, Þjófadalir, Stélbrattur.

Nálægar leiðir: Svartárbotnar, Kjalfellsleið.

Skrásetjari: Jónas Kristjánsson

Heimild: Ólafur Flosason
Krákárbotnar

Frá Stóru-Flesju í Suðurárbotnum til Álftagerðis við Mývatn.

Þetta er falleg reiðleið með mikilúðlegt Sellandafjall að austanverðu og Kráká að vestanverðu. Fyrst er farið um mikið foksvæði, sem reynt hefur verið að græða upp með girðingum og sáningu. Að sunnan berst foksandur frá Ódáða- og Suðurárhrauni og eyðir mólendi við upptök Krákár. Uppgræðslusvæðin eru Katlar, Hrútatorfur og Kolatorfur og liggja þau á víðáttumiklu mólendi þar sem uppblástur hefur verið verulegur. Grassáningar á mela hafa skilað góðum árangri og auðveldað landnám plantna eins og víðis, krækilyngs og annarra mólendistegunda. Gróður eykst smám saman og er orðinn hlýlegur, þegar komið er vestur yfir Kráká í Hrútavíðisel.

Förum frá Stóru-Flesju í 400 metra hæð hálfan kílómetra upp með Suðurá að vegarslóða til norðurs frá ánni. Við fylgjum þeim slóða norðaustur um Botnaflesju, unz við komum að hliðarslóða norðaustur á Biskupaleið yfir Ódáðahraun. Við fylgjum meginleiðinni norðvestur í Krákárbotna og síðan norður með Sellandafjalli að vestan. Við höldum beint áfram um Stórhólsmýri og Sellandagróf, síðan um Sellönd og Sellandaás. Skömmu áður en slóðin beygir til austurs förum við í vestur yfir Kráká að eyðibýlinu Hrútavíðiseli og síðan áfram um Baldursheimsheiði að Baldursheimi. Förum þar stuttan kafla með þjóðvegi 849 og síðan til norðurs með Kráká að Litlu-Strönd. Þar förum við á göngubrú yfir Kráká og síðan norður með ánni að austanverðu alla leið að þjóðvegi 1 við Mývatn, rétt austan Álftagerðis.

34,9 km

Þingeyjarsýslur

Skálar:

Stóra-Flesja: N65 18.407 W17 08.804.

Skútustaðir: N65 34.050 W17 02.200.

Nálægir ferlar: Suðurá, Suðurárbotnar.

Nálægar leiðir: Sandfell, Hrísheimar, Kráká, Biskupaleið, Kerlingardyngja, Suðurárhraun, Íshólsvatn, Dyngjufjalladalur.

Skrásetjari: Jónas Kristjánsson

Heimild: Jónas Kristjánsson
Kráká

Frá Baldursheimi í Mývatnssveit meðfram Kráká að Svartárkoti í Bárðardal.

Jeppaslóðin úr Suðurárbotnum liggur austan Krákár, en þessi leið er vestan árinnar.

Förum frá Baldursheimi suður með Kráka vestanverðri, um Hrútavíðasel, Langaás, Bakkarönd, austan Hvannamós og Bræðra. Komum að jeppaslóð suðvestur fyrir Svartárvatn að Svartárkoti.

20,9 km

Þingeyjarsýslur

Jeppafært

Nálægir ferlar: Suðurá, Krákárbotnar.

Nálægar leiðir: Dyngjufjalladalur, Sandfell, Hrísheimar.

Skrásetjari: Jónas Kristjánsson

Heimild: Útivistarkort
Krakatindur

Frá Landmannahelli um Rauðufossafjöll og Krakatind að Fossi á Rangárvöllum.

Löng leið um stórbrotið landslag og Heklu í bakgrunni. Mikilfenglegastur er snarbrattur Krakatindur með hvassri egg þétt við slóðina. Leiðin liggur með jaðri úfinna Hekluhrauna. Farið er eftir greiðfærri jeppaslóð. Gætið þess sunnan við Sléttafell að taka hægri slóðina, sú vinstri liggur að Laufafelli og Markarfljóti. Sú er mun lengri. Hraun, melar og sandar einkenna mestalla leiðina, en síðasti kaflinn er þó gróinn, frá Hafrafelli meðfram Eystri-Rangá að leiðarenda. Á þeim kafla eiga engir jeppar að geta verið á ferð.

Förum frá Landmannahelli í 600 metra hæð til vesturs eftir slóðinni frá skálanum, suður fyrir Sauðleysur, og beygjum til suðurs eftir slóð, sem liggur upp hæðirnar vestan Rauðufossafjalla, í 720 metra hæð. Slóðin liggur fyrst til vesturs að Krakatindi og síðan austan við hann til suðurs að Sléttafelli, austan og sunnan við það, í 820 metra hæð, og síðan til vesturs og suðvesturs meðfram Hraukum, austan við Mundafell. Síðan til suðausturs um Breiðaskarð, upp í 840 metra hæð, og til suðurs úr skarðinu. Næst til suðvesturs meðfram Innri-Vatnafjöllum og Fremri-Vatnafjöllum, norðan við Mosfell. Við suðurenda Vatnafjalla beygjum við til suðurs að austurenda Hafrafell, síðan til vesturs sunnan undir fellinu. Við hestarétt sunnan fellsins förum við til suðurs að Eystri-Rangá og síðan vestur með henni og síðan vestur að eyðibýlinu Fossi við Eystri-Rangá, í 180 metra hæð.

56,1 km

Rangárvallasýsla

Skálar:

Landmannahellir: N64 03.195 W19 13.977.

Foss: N63 49.199 W19 55.031.

Jeppafært

Nálægir ferlar: Fjallabak nyrðra, Sauðleysur, Landmannaleið, Rauðkembingar, Hungurfit, Grasleysufjöll, Knafahólar.

Nálægar leiðir: Rauðufossafjöll, Geldingavellir, Hæringsfell.

Skrásetjari: Jónas Kristjánsson

Heimild: Jónas Kristjánsson
Bítur sig fasta

Eins og aðrir afturkallar ríkisstjórnarinnar á Ragnheiður Elín Árnadóttir erfitt með að sjá út fyrir boxið. Beit sig fasta í umdeildan náttúrupassa með lögreglueftirliti. Neitar að skoða ýmsa möguleika, sem reynt er að benda henni á. Áður hafði hún tekið þátt í að skera niður vask á ferðaþjónustu. Þar tapast margfalt meira fé en hún nær til baka með náttúrupassa með lögreglueftirliti. Þótt aðeins væri tekinn kvartmilljarður af fénu í þessum hluta vasksins, væri það nóg til að reka alla ferðastaði. En Ragnheiður Elín getur ekki hugsað nýja hugsun. Bítur sig ætíð fasta, svo sem í álver og lögreglueftirlit með náttúrupassa. Rakið mál verður að fávitahætti.
Ypptu bara öxlum

Íslenzkir afturkallar með landbúnaðarráðherra í broddi fylkingar eru vanir að tuddast. Héldu sig hafa makrílsamning í húsi. Þóttust móðgast í Edinborg og hlupu af fundi. Hinir ypptu öxlum, sögðu bara „who cares“, héldu áfram að semja. Að afturköllum brotthlaupnum tók bara tvo tíma að semja. Tuddagangur afturkalla gildir bara á Íslandi, ekki úti í heimi, allra sízt í siðmenningu Evrópu. Menn eru grátfegnir að fá vinnufrið. Bjarni Ben segist hneykslaður á Evrópu. Nú fær hann tækifæri til að halla sér betur að vinunum í Moskvu og Peking. Þar eru kallar, sem kunna að tuddast meira en íslenzkir afturkallar.
Norðvestræn atlot

Afturkallastjórnin hefur að undirlagi hins ástsæla forseta vors gert fræga norðvesturstefnu að hornsteini utanríkismála. Veröld okkar skal snúast um vinaþjóðir okkar í Grænlandi, Færeyjum og Noregi. Höfuðborg stefnunnar skal vera Sankti Pétursborg í ríki Pútíns, sem hér þykir til fyrirmyndar. Að minnsta kosti fram yfir Evrópu. Eitt skref hefur verið stigið að þessari stefnu. Ísland er komið upp á kant við vondu Færeyjar og vonda Noreg. Vegna kröfu Íslands um að veiða í landhelgi Grænlands. Afturkallar vorir eru með tíu þumalputta og fjögur handarbök í norðvesturstefnu sinni eins og öðru.
Sigurður Ingi klúðraði

Nokkrum sinnum hef ég sagt, að tuddinn í landbúnaðarráðuneytinu fari með rangt mál um makrílstöðuna. Það voru ekki Norðmenn, sem voru þversum. Að lokum kom í ljós, að þeir og Færeyingar sömdu, en Íslendingar skildir eftir úti í kuldanum. Tuddinn hafði sagt okkur, að Ísland væri í rauninni búið að semja við Evrópu, en svo reyndist ekki vera. Geri ráð fyrir, að það stafi að nokkru leyti af fákænsku samningamanna og ráðherrans. Betra hefði verið að nota fagmenn, helzt útlenda. Sveitamenn, sem kunna bara að ljúga og tuddast, eiga að sitja við sína kýrrassa. Og kaupa þá þjónustu, sem er getu þeirra ofviða.
Kópsvatnseyrar 2

Frá Kópsvatni í Hrunamannahreppi yfir Hvítá að Bræðratungu í Biskupstungum.

Kópsvatnseyrar er heiti á nokkrum vöðum í Hvítá á þriggja kílómetra kafla norðan frá gljúfrum suður að nýju brúnni við Bræðratungu. Á öllu þessu svæði rennur áin á eyrum og breytir sér, svo að haga verður ferð eftir aðstæðum. Á ritunartíma Íslendingasagna og Sturlungu var áin riðin syðst, ofan Grámels á móts við Flosatraðir. Það er ekki lengur nothæft vað, né heldur efsta vaðið fyrir neðan gljúfrin. Á síðustu öldum hefur einkum verið notað efra vaðið á kortinu, en síðustu árin hefur neðra vaðið meira verið notað, merkt Kópsvatnseyrar 2.

Kópsvatnseyrar hafa allar aldir verið tíðfarið vað á Hvítá. Hér lágu leiðir til Skálholts frá Hruna, Keldum, Odda og öðrum höfuðbólum Suðurlands. Vaðið er gott, en farið það eingöngu með leiðsögn staðkunnugra. Annað vað er aðeins neðar, beint yfir ána frá Hvítárholti yfir Grashólma í Vaðeyri norðan ár og þaðan norður í Bræðratungu. Einnig var svonefnt Steypuvað ofan við Skipholtsfjall og neðan við Drumboddsstaða. Fyrr á öldum var farið áfram frá Bræðratungu vestur að Tungufljóti, þar sem það rennur í Hvítá og þar á ferju yfir Tungufljót, sem lengi hefur verið óreitt á þessu svæði. Síðan um Reykjavelli í Skálholt. Til að komast á vaði yfir Tungufljót varð annars að fara upp að Fossvaði, Réttavaði eða Valdavaði, sem eru öll, þar sem efri og eldri brúin er á Tungufljóti sunnan við Einholt. Það er töluverður krókur, sé leiðinni heitið til Skálholts.

Förum frá Kópsvatni vestur að Hvítá tæpum kílómetra norðan brúar. Förum norðnorðaustur um stóru eyrina og síðan vestur yfir síðasta álinn og loks vestur að Bræðratungu. Sjá betur á korti. Farið vaðið eingöngu með kunnugum. Nú á dögum fara menn frekar um brúna.

4,8 km

Árnessýsla

Ekki fyrir göngufólk

Skrásetjari: Jónas Kristjánsson

Heimild: Jón Hermannsson
Kópsvatnseyrar 1

Frá Kópsvatni í Hrunamannahreppi yfir Hvítá að Bræðratungu í Biskupstungum.

Kópsvatnseyrar er heiti á nokkrum vöðum í Hvítá á þriggja kílómetra kafla norðan frá gljúfrum suður að nýju brúnni við Bræðratungu. Á öllu þessu svæði rennur áin á eyrum og breytir sér, svo að haga verður ferð eftir aðstæðum. Á ritunartíma Íslendingasagna og Sturlungu var áin riðin syðst, ofan Grámels á móts við Flosatraðir. Það er ekki lengur nothæft vað, né heldur efsta vaðið fyrir neðan gljúfrin. Á síðustu öldum hefur einkum verið notað efra vaðið á kortinu, en síðustu árin hefur neðra vaðið meira verið notað, merkt Kópsvatnseyrar 2.

Kópsvatnseyrar hafa allar aldir verið tíðfarið vað á Hvítá. Hér lágu leiðir til Skálholts frá Hruna, Keldum, Odda og öðrum höfuðbólum Suðurlands. Vaðið er gott, en farið það eingöngu með leiðsögn staðkunnugra. Annað vað er aðeins neðar, beint yfir ána frá Hvítárholti yfir Grashólma í Vaðeyri norðan ár og þaðan norður í Bræðratungu. Einnig var svonefnt Steypuvað ofan við Skipholtsfjall og neðan við Drumboddsstaða. Fyrr á öldum var farið áfram frá Bræðratungu vestur að Tungufljóti, þar sem það rennur í Hvítá og þar á ferju yfir Tungufljót, sem lengi hefur verið óreitt á þessu svæði. Síðan um Reykjavelli í Skálholt. Til að komast á vaði yfir Tungufljót varð annars að fara upp að Fossvaði, Réttavaði eða Valdavaði, sem eru öll, þar sem efri og eldri brúin er á Tungufljóti sunnan við Einholt. Það er töluverður krókur, sé leiðinni heitið til Skálholts.

Förum frá Kópsvatni vestnorðvestur að Hvítá og síðan norðnorðvestur um Kópsvatnseyrar á móti straumi og loks vestsuðvestur í Bræðratungu í Biskupstungum. Sjá betur á korti. Farið vaðið eingöngu með kunnugum. Nú á dögum fara menn frekar um brúna.

4,4 km

Árnessýsla

Ekki fyrir göngufólk

Nálægar leiðir: Stóriskyggnir, Hvítárbakkar.

Skrásetjari: Jónas Kristjánsson

Heimild: Jón Hermannsson
Kóngsvegur

Frá Krókatjörn eftir Kóngsveginum um Mosfellsheiði og Vilborgarkeldu að Skógarhólum í Þingvallasveit.

Kóngsvegurinn var ruddur í tilefni af komu Friðriks áttunda til Íslands árið 1907. Á Mosfellsheiði fyrir vestan Heiðarbæ er Vilborgarkelda, vinsæll áningarstaður. Þaðan lágu leiðir í allar áttir. Ein í suður um Jórukleif í Grafning. Önnur lá um Kjósarskarð og niður með Laxá í Kjós, Þrengslaleið svonefnd. Enn önnur leið lá vestur um Moldbrekkur, þaðan svo hjá Leirvogsvatni um Klifið og niður hjá Bringum í Mosfellssveit.

Veturinn 1857 voru 14 vermenn þar á ferð. Sex létust úr vosbúð, en átta komust kalnir við illan leik niður að Bringum. Urðu sumir bæklaðir til æviloka. Úrslitum réði, hverjir gátu þurrkað föt sín kvöldið áður og hverjir ekki. Þeir, sem fóru í blaut föt um morguninn, fórust allir.

Byrjum við Nesjavallaveginn sunnan Krókatjarnar. Förum eftir greinlegum Kóngsvegi til austnorðausturs. Leiðin liggur nálægt brúnum dals, sem gengur austur með Grímmannsfelli í stefnu norður af austri. Síðan liggur leiðin um Háamel og áfram sömu átt um tilbreytingarlítið land og grýtta götu sunnan við Þrívörður og norðan við Klofningstjörn niður af Mosfellsheiði í Ferðamannahorn við Vilborgarkeldu sunnan Torfadalslækjar. Þaðan förum við yfir Grafningsveg norðvestan Heiðarbæjar og yfir hornið milli Grafningsvegar og Þingvallavegar. Síðan norður um heiðina austan Drykkjartjarnar og áfram norður, unz við komum á greinilega Selkotsslóð mlli Stíflisdals og Skógarhóla.

27,7 km

Reykjavík-Reykjanes, Árnessýsla

Skálar:

Skógarhólar: N64 17.779 W21 04.807.

Nálægir ferlar: Jórukleif, Rauðavatnshringur, Rauðhólahringur, Elliðaárdalur, Bláskógaheiði.

Nálægar leiðir: Þrengsli, Ólafsskarð, Dyravegur, Mosfellssveit, Elliðavatn, Illaklif, Mosfellsheiði, Geldingatjörn, Selkotsvegur, Leggjabrjótur, Gagnheiði, Eyfirðingavegur, Skógarkot, Lyngdalsheiði.

Skrásetjari: Kortavefur LH

Heimild: Kortavefur LH
Kóngshæð

Frá Kollsvík vestan við Kóngshæð suður í Brúðgumaskarð.

Leiðin kallast líka Kollsvíkurfjall. Í Kollsvík var ágætt útræði og voru þar 25 bátar um aldamótin 1900.

Förum frá Kollsvík suðsuðaustur á Stórafell, um Dalbrekkur vestan Kóngshæðar. Síðan suðsuðaustur á Breiðavíkurheiði, vestan við Kjöl í Brúðgumaskarð. Sú leið er milli Breiðuvíkur og Keflavíkur og einnig austur í Sauðlauksdal.

9,9 km

Vestfirðir

Nálægar leiðir: Hænuvíkurháls, Breiðavíkurháls, Tunguheiði, Hafnarfjall, Brúðgumaskarð, Svarthamragil.

Skrásetjari: Jónas Kristjánsson

Heimild: Herforingjaráðskort
Kóngsás 2

Frá skálanum í Gljúfurleit að skálanum í Bjarnalækjarbotnum.

Þetta er ekki reiðleiðin, sem er hluti hins forna Sprengisandsvegar. Hér er lýst jeppaslóðinni, sem liggur mun vestar en reiðslóðin.

Á tveimur stöðum liggja þverslóðir niður að fossum í Þjórsá, Gljúfurleitarfossi og Dynk. Gljúfurleitarfoss er framan við Geldingatanga, þar sem Þjórsá fellur í einu lagi af 28 metra háum stalli. Því er Gljúfurleitarfoss einn af stærstu fossum landsins. Dynkur er suðaustanundir Kóngsás, 38 metra hár og er í raun margir fossar. Hann telja sumir einn fegursta foss landsins, ef hann er skoðaður hérna megin Þjórsár.Hann fellur fram af mörgum stöllum. Frá Bjarnalækjarbotnum er hægt að fara niður að þriðja fossinum í Þjórsá, Kjálkaversfossi.

Förum frá skálanum í Gljúfurleit norðvestur frá skálanum upp á jeppaveg og fylgjum honum alla leið í Bjarnalækjarbotna. Eftir rúma fimm kílómetra komum við að jeppaslóð niður að Gljúfurleitarfossi í Þjórsá. Áfram förum við norðaustur Innri-Hnappöldu. Öðrum fimm kílómetrum ofar er hægt að fara um Kóngsás niður að fossinum Dynk í Þjórsá. Einnig er hægt að fara alla þessa leið eftir reiðslóðum nær Þjórsá og eiga þá styttri afleggjara að fossunum. Næst komum við á jeppaslóðinni að Dalsá og fylgjum henni tvo kílómetra norður að vaði. Þar fyrir norðaustan er Flóamannaalda. Slóðin liggur suðaustan undir henni að skálanum í Bjarnalækjarbotnum, í 550 metra hæð.

17,2 km

Árnessýsla

Skálar:

Gljúfurleit: N64 17.751 W19 20.901.

Bjarnalækjarbotnar: N64 24.833 W19 09.826.

Nálægir ferlar: Fjórðungssandur.

Nálægar leiðir: Skúmstungur, Tjarnarver, Rjúpnafell.

Skrásetjari: Jónas Kristjánsson

Heimild: Útivistarkort
Kóngsás 1

Frá skálanum í Gljúfurleit að skálanum í Bjarnalækjarbotnum.

Þetta er vörðuð leið frá fornu fari og Vörðuvinafélagið hefur endurreist vörðurnar.

Þetta er fögur reiðleið upp með Þjórsá vestanverðri, hluti hins forna Sprengisandsvegar. Leiðin er vörðuð og hafa vörðurnar verið endurnýjaðar. Hún liggur fjarri jeppaslóðinni. Á tveimur stöðum liggja þverslóðir niður að fossum í Þjórsá, Gljúfurleitarfossi og Dynk. Gljúfurleitarfoss er framan við Geldingatanga, þar sem Þjórsá fellur í einu lagi af 28 metra háum stalli. Því er Gljúfurleitarfoss einn af stærstu fossum landsins. Dynkur er suðaustanundir Kóngsás, 38 metra hár og er í raun margir fossar. Hann telja sumir einn fegursta foss landsins, ef hann er skoðaður hérna megin Þjórsár. Hann fellur fram af mörgum stöllum. Frá Bjarnalækjarbotnum er hægt að fara niður að þriðja fossinum í Þjórsá, Kjálkaversfossi.

Förum frá skálanum í Gljúfurleit norðvestur frá skálanum upp á reiðslóð undir Lönguhlíð, sem er hluti hins forna Sprengisandsvegar. Einnig má fara nær Þjórsá. Við fylgjum Sprengisandsvegi til norðurs alla leið í Bjarnalækjarbotna á Gnúpverjaafrétt. Eftir rúma fimm kílómetra komum við að jeppaslóð niður að Gljúfurleitarfossi í Þjórsá, 1-2 kílómetra leið. Áfram förum við norðaustur Innri-Hnappöldu. Öðrum fimm kílómetrum ofar er farið niður að fossinum Dynk í Þjórsá. Það er um þriggja kílómetra leið. Einnig er hægt að fara alla þessa leið miklu nær Þjórsá og eiga þá styttri afleggjara að fossunum. Næst förum við upp á Kóngsás og komum að Fellakvísl / Dalsá. Þar fyrir norðan er Styttri-Norðurleit og þaðan má fara niður að Hvanngiljafossi í Þjórsá. Af Digruöldu er farið út af Sprengisandsleið og haldið um einn kílómetra til norðvesturs, unz komið er að skálanum í Bjarnalækjarbotnum, í 550 metra hæð.

19,4 km

Árnessýsla

Skálar:

Gljúfurleit: N64 17.751 W19 20.901.

Bjarnalækjarbotnar: N64 24.833 W19 09.826.

Nálægir ferlar: Fjórðungssandur.

Nálægar leiðir: Skúmstungur, Rjúpnafell.

Skrásetjari: Jónas Kristjánsson

Heimild: Vörðuvinafélagið
Kotagil

Frá Kotagili í Norðurárdal um Kotabotna og Miðsitjuskarð að Miðsitju í Blönduhlíð.

Þessi leið er ófær hestum. Krækja þarf vel fyrir þvergilin, þegar ofar dregur.

Leiðin er stórfengleg, einkum gilið. Það víkkar, þegar innar dregur og verður rúmlega hálfs kílómetra vítt, þar sem það er víðast. Þetta er hyldjúpur hamradalur, sem líkist engu öðru hér á landi.

Byrjum á þjóðvegi 1 við mynni Kotagils í Norðurárdal. Förum norðnorðvestur um krókóttan botn Kotagils. Síðan áfram norðnorðvestur um Kotabotna upp í Miðsitjuskarð í 1040 metra hæð. Að lokum vestnorðvestur úr skarðinu niður að eyðibýlinu Örlygsstöðum eða að Miðsitju.

15,5 km

Skagafjörður

Ekki fyrir hesta

Mjög bratt

Nálægar leiðir: Grænuvötn, Kattárdalur, Ranghali, Suðurárdalur, Ullarvötn, Vindárdalur

Skrásetjari: Jónas Kristjánsson

Heimild: Árbækur Ferðafélagsins
Kollumúlaheiði

Frá fjallaskálanum Leirási í Geithelladal norður fyrir Hofsjökul að fjallaskálanum Egilsseli á Kollumúlaheiði og að eyðibýlinu Grund í Víðidal.

Meðan Grund var í byggð var þetta leiðin til byggða, því að Jökulsá í Lóni var torfær áður en brúin kom við Múlaskála. Í Árbók FÍ 2002 segir m.a.: “Göngugjót liggur upp úr klettum á Fossbrýr, þar sem komið er í Ytribót og brátt komum við að Ytri- og Innribótará, sem skammt er á milli. Háás er klettahryggur, sem liggur niður hlíðar þvert á dalinn beggja vegna og er gönguleið til Víðidals og Kollumúla upp eftir honum að sunnan, yfir vatnaskil í um 740 m hæð og um lægð, sem kallast Dokk milli Hofsjökls annars vegar og Norðurhnútu og Víðidalshnútu hins vegar. Er það auðrötuð leið …”

Förum frá Leirási vestur á brekkurnar og yfir vatnaskil um Dokk í 740 metra hæð og síðan að Hnútuvatni norðan Hofsjökuls. Förum sunnan vatnsins og yfir Innri-Þverá við útfallið. Síðan förum við með ánni suðvestur Víðidal og um Kollumúlaheiði að fjallaskálanum Egilsseli við Kollumúlavatn. Þaðan förum við suðaustur brekkurnar að eyðibýlinu Grund.

12,5 km

Austfirðir

Skálar:

Leirás: N64 39.153 W14 57.842.

Egilssel: N64 36.662 W15 08.718.

Nálægar leiðir: Geithelladalur, Hofsárdalur, Sauðárvatn, Illikambur.

Skrásetjari: Jónas Kristjánsson

Heimild: Árbækur Ferðafélagsins
Kollugilsbrúnir

Frá Skeiði í Svarfaðardal um Vatnsdal og Kollugilsbrúnir til botns Kóngsstaðadals í Svarfaðardal.

Förum frá Skeiði vestur dalinn að Vatnsdal og síðan suður Vatnsdal austan megin í dalnum og austan við vatnið. Síðan förum við suður og upp úr dalnum um stórgrýtta jökulurð upp í skarðið í 1060 metra hæð. Síðan um bratta skriðu suður í Kóngsstaðadal.

10,2 km

Eyjafjörður

Ekki fyrir hesta

Mjög bratt

Nálægar leiðir: Þverárjökull, Klaufabrekkur, Sandskarðsleið, Unadalsjökull, Heljardalsheiði.

Skrásetjari: Jónas Kristjánsson

Heimild: Útivistarkort